
[bookmark: _Toc213743681]Specialiųjų pirkimo sąlygų 2 priedas „Techninė specifikacija“

VISUOMENINIŲ RENGINIŲ ŠVIETIMO, MOKSLO IR SPORTO SRITYSE ORGANIZAVIMO PASLAUGOS PIRKIMO 
Techninė specifikacija

I. Pirkimo objektas

Paslaugų teikėjas turi pagal Ministerijos poreikį organizuoti ir įgyvendinti reprezentacinius, apdovanojimų, premijų teikimo ir kitus visuomeninius renginius (toliau – Renginiai), skirtus Švietimo, mokslo ir sporto ministerijos veiklai, iniciatyvoms, apdovanojimams ir kitoms švietimo, mokslo ir sporto bendruomenėms reikšmingoms progoms pristatyti ar viešinti.
Visuomeninis renginys – tai atviras bendruomenės susitikimas, bendruomenei svarbios progos minėjimas, oficiali šventė, pilietinė iniciatyva, projektas, akcija ar diskusija, skirta viešam tikslui, kultūrai, švietimui arba bendruomenės vienybei skatinti.
Švietimo, mokslo ir sporto ministerijos organizuojami renginiai yra viena iš priemonių pristatyti Ministerijos veiklą, programas ir iniciatyvas, stiprinti dialogą su švietimo, mokslo ir sporto bendruomenėmis, įvertinti ir viešinti šių sričių atstovų pasiekimus, informuoti visuomenę apie Ministerijos vykdomas veiklas ir reikšmingus įvykius.
Paslaugos bus teikiamos 36 mėnesius nuo Paslaugų sutarties sudarymo dienos, arba iki kol bus panaudota 72 600,00 Eur įskaičiuojant PVM suma – priklausomai nuo to, kas įvyks anksčiau.
Renginiai organizuojami Švietimo, mokslo ir sporto ministerijos patalpose (A. Volano g. 2, Vilnius).
Nekeičiant šioje specifikacijoje nustatytų reikalavimų, renginiai taip pat gali būti organizuojami ir kitose Ministerijos pasirinktose patalpose, kuriomis pasirūpina Ministerija.
Kadangi renginių poreikis, jų skaičius, pobūdis ir apimtis iš anksto negali būti tiksliai prognozuojami, Paslaugų teikėjas turi sudaryti sąlygas Ministerijai lanksčiai užsakyti konkrečiam renginiui reikalingų paslaugų apimtį ir jų derinį.
Preliminarus Renginių kiekis per kalendorinius metus – nuo 2 iki 4 vnt. Tai yra planuojamas tikėtinas renginių kiekis, nustatytas atsižvelgus į Renginių Ministerijoje poreikį pastaraisiais metais, tačiau Renginių gali būti daugiau arba mažiau, priklausomai nuo faktinio Ministerijos poreikio. Šiuo pirkimu (į bendrą poreikį yra įskaičiuoti) perkami tradiciniai Ministerijos inicijuojami iškilmingi renginiai: 
1) Vaikų literatūros premijos įteikimas (kasmetinis renginys, organizuojamas balandžio mėn., kurio tikslas pagerbti ir apdovanoti Vaikų literatūros premijos laureatus. Premiją sudaro dvi dalys: viena skiriama kūrėjams už vaikų literatūros kūrinius, kita – už vaikų literatūros kritiką, vaikų literatūros ir skaitymo populiarinimą); 
2) Ministerijos garbės ženklo įteikimas (kasmetinis renginys, organizuojamas spalio mėn., kurio tikslas paminėti Edukacinės komisijos įsteigimo dieną ir nusipelniusiems asmenims įteikti Garbės ženklą – aukščiausią Ministerijos apdovanojimą, kuris skiriamas už reikšmingus nuopelnus Lietuvos švietimui, mokslui ir sportui).
Renginio organizavimo paslaugos gali būti užsakomos tiek dėl tradicinių (pvz. jau paminėtų) Ministerijos inicijuojamų iškilmingų renginių, tiek dėl kitų Ministerijoje vykstančių proginių iniciatyvų ar vienkartinių sveikinimų, paminėjimų, pasitikimų ir pan.
Preliminarus kiekvieno Renginio dalyvių kiekis – nuo 75 iki 150 asmenų, dažniausias planuojamas (labiausiai tikėtinas) dalyvių kiekis ~100 asmenų.
Preliminari kiekvieno Renginio orientacinė trukmė – nuo 60 iki 120 minučių, dažniausia planuojama (labiausiai tikėtina) renginio trukmė ~90 minučių.

Renginiai organizuojami tik pagal konkretų Ministerijos užsakymą. Užsakymo paraiškas dėl Renginio organizavimo Ministerija Paslaugų teikėjui pateikia el. paštu kiek įmanoma anksčiau, bet ne vėliau kaip likus 15 darbo dienų iki Renginio dienos. Užsakymą pateikus vėliau nei šis terminas, Paslaugų teikėjas turi teisę įsivertinti savo galimybes ir vienašališkai spręsti, ar sutinka (pageidauja) suteikti vėliau užsakytas paslaugas. Užsakymo paraiškoje nurodomas konkretaus Renginio organizavimo poreikis, taip pat suteikiama aktuali informacija apie būsimą renginį, tame tarpe renginio tikslas, pobūdis, dalyvių kiekis, vieta, data, trukmė, formatas, užsakomos paslaugos ir kiti reikalavimai.

Ministerija kiekvienam konkrečiam renginiui gali užsakyti paslaugų krepšelį iš techninėje specifikacijoje numatytų paslaugų, t.y. renginiai organizacine prasme nebūtinai susideda iš visų paslaugos sudedamųjų dalių kainos lentelėje nurodytų eilučių (pvz. renginyje gali būti nereikalingas vedėjas, renginio koncepcijos parengimas, atlikėjų įgarsinimas, scenos įrengimas ir pan.), tačiau visais atvejais teikdama užsakymo paraišką Ministerija nurodo, kurios tiksliai sudedamosios paslaugos dalys yra užsakomos.

Paslaugų teikėjas ne vėliau kaip per 3 darbo dienas nuo užsakymo paraiškos išsiuntimo turi pateikti Ministerijai siūlomą paslaugų įgyvendinimo planą ir aktualią informaciją apie užsakytų paslaugų teikimą.

Jei organizuojamame Renginyje yra numatomos ir maitinimo paslaugos – Paslaugų teikėjas už maitinimą nėra atsakingas. Maitinimo paslaugomis (esant poreikiui) rūpinasi Ministerija, jos būtų įsigyjamos atskiru viešuoju pirkimu ar pirkimais.

Šiuo pirkimu yra perkamos ne tarpininkavimo, agentavimo, rezervavimo ar administravimo paslaugos, o kompleksinės renginių organizavimo paslaugos, t.y. paslauga susideda iš pilnos apimties toliau dokumente detalizuoto pirkimo objekto, kurio sudedamųjų dalių įkainius Tiekėjas pateikia teikdamas kainos pasiūlymą.

Pirkimo objektą sudaro Ministerijos poreikiams skirtos renginių organizavimo paslaugos, apimančios renginių planavimą, organizavimą ir pilną įgyvendinimą pagal konkrečių renginių pobūdį bei Ministerijos poreikius.


II. Bendrieji reikalavimai pirkimo objektui 

Visi Renginiai turi būti planuojami, organizuojami ir įgyvendinami atsižvelgiant į Ministerijos, kaip Lietuvos Respublikos valstybės institucijos, statusą, vykdomas funkcijas ir reprezentacinius poreikius bei konkrečios užsakymo paraiškos tikslus, joje numatytus reikalavimus ir sąlygas. Renginiai turi būti profesionalūs, dalykiški, estetiški, iškilmingi ir užtikrinti deramą organizuojamų iniciatyvų, apdovanojimų, premijų ir jų laureatų pristatymą.
Kiekvieno renginio koncepcija, programa, vizualiniai sprendimai, vedimas (moderavimas), meninė programa ir kiti elementai turi būti parenkami individualiai, atsižvelgiant į konkretaus renginio tikslus, reikšmę, auditoriją ir reprezentacinį pobūdį, užtikrinant aukštą organizacinę ir meninę kokybę bei prisidedant prie teigiamos Ministerijos reputacijos ir įvaizdžio.
Jei pagal konkrečią Ministerijos užsakymo paraišką Paslaugų teikėjui yra numatytas ir renginio koncepcijos sukūrimas, tada Renginys privalo būti organizuojamas pagal Paslaugų teikėjo parengtą ir Ministerijos patvirtintą renginio koncepciją.
Paslaugų teikėjas organizuoja ir koordinuoja visų su konkretaus užsakyto renginio organizavimu susijusių paslaugų planavimą ir teikimą, užtikrina reikalingų paslaugų ir priemonių parinkimą, užsakymą, nuomą, administravimą, kokybės kontrolę ir dokumentacijos tvarkymą, atsiskaitymą už suteiktas paslaugas ir apmokėjimą visoms prie renginio įvykimo Paslaugų teikėjo iniciatyva įsitraukusioms trečiosioms šalims. Paslaugų teikėjas atsako už savo pasitelktų partnerių veiksmus, jų teikiamų paslaugų kokybę bei savalaikį visų Renginiui įgyvendinti būtinų paslaugų suteikimą.
Renginio vieta turi būti pilnai įrengta, apipavidalinta, techniškai parengta ir visiškai tinkama Renginio vykdymui ne vėliau kaip likus 90 minučių iki oficialios Renginio pradžios.
Renginių metu turi būti laikomasi bendrinės lietuvių kalbos, Valstybinės kalbos įstatymo ir Valstybinės lietuvių kalbos komisijos nutarimų.

Teikiant paslaugas:
1) turi būti bendradarbiaujama su Ministerija, visi Renginio organizavimo klausimai turi būti derinami su Ministerijos Komunikacijos skyriumi. Ministerijos reikalavimu Paslaugų teikėjas turi nedelsdamas pateikti informaciją apie paslaugų teikimo eigą ir paslaugų suteikimą;
2) turi būti vadovaujamasi „vieno langelio“ principu, t.y. bendradarbiavimą ir ryšių su Ministerija palaikymą užtikrina kompetentingas (-a) renginių vadovas (-ė) – asmuo, kuriuo buvo remtasi Paslaugų teikėjo kvalifikacijai pagrįsti; 
3) turi būti užtikrinta paslaugų kokybė, t.y. Paslaugų teikėjas paslaugas teikia savo rizika bei sąskaita kaip įmanoma rūpestingai bei efektyviai, įskaitant, bet neapsiribojant, paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias;
4) negali būti naudojamos idėjos, kurios pažeidžia Lietuvos Respublikos reklamos įstatyme, Lietuvos Respublikos visuomenės informavimo įstatyme, Lietuvos žurnalistų ir leidėjų etikos kodekse ir kituose teisės aktuose, susijusiuose su visuomenės informavimu ir viešosios informacijos skleidimu, nustatytus principus ir bendruosius reikalavimus;
5) turi būti užtikrinta, kad nebūtų pažeistos trečiųjų asmenų patentinės, pramoninės, autorių ar kitos intelektinės nuosavybės teisės. Paslaugų teikėjas įsipareigoja visus nuostolius, atsiradusius dėl trečiųjų asmenų autorių teisių pažeidimo, atlyginti savomis lėšomis.

Ministerijai turi būti perduotos nuosavybės teisės ir visos išimtinės autoriaus turtinės teisės (kurios nustatytos Lietuvos Respublikos autorių teisių ir gretutinių teisių įstatymo 15 str. 1 d.) į visus pagal Sutartį nurodytus reikalavimus atitinkančius autorių teisių objektus, kurie atsirado Sutarties vykdymo metu, visam turtinių teisių galiojimo terminui ir neribojamus teritorijos nuo paslaugų perdavimo–priėmimo akto pasirašymo dienos.
[bookmark: _Hlk193352219]Šis pirkimas, vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“, 4.4.3 papunkčiu, yra laikomas žaliuoju pirkimu, kadangi perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.

III. Specialieji reikalavimai paslaugų organizavimui 

Ministerija kiekvienam renginiui gali užsakyti šias (vieną, kelias ar beveik visas – priklausomai nuo faktinio poreikio) paslaugas atskirai arba kartu su kitomis techninėje specifikacijoje numatytomis sudedamosiomis Renginių organizavimo krepšelio paslaugomis:

1. Renginio koncepcijos sukūrimas: 
1.1. Paslaugų teikėjas, kurdamas renginio koncepciją, vadovaujasi Ministerijos pateiktame užsakyme nurodyta informacija apie renginio tikslą, tematiką, tikslinę auditoriją, formatą, reprezentacinį pobūdį, numatomą biudžetą ir kitus reikalavimus;
1.2. Renginio koncepcijoje turi būti pateikta pagrindinė renginio idėja, siūloma renginio tema, kūrybiniai, vizualiniai ir organizaciniai sprendimai, preliminarūs programos elementai, scenografijos kryptis bei kiti renginio įgyvendinimui reikšmingi sprendiniai;
1.3. Renginio koncepcija turi būti ekonomiškai pagrįsta, racionali, atitikti Ministerijos nurodyto biudžeto ribas ir būti realiai įgyvendinama pagal Sutartyje nustatytus (Paslaugų teikėjo pirkimo metu pasiūlytus) paslaugų sudedamųjų dalių įkainius;
1.4. parengta Renginio koncepcija turi būti pateikta ne vėliau kaip per 5 darbo dienas nuo paslaugų užsakymo pateikimo dienos ir, esant poreikiui, koreguojama pagal Ministerijos pateiktas pastabas. Galutinė koncepcija turi būti patvirtinta Ministerijos.

2. Renginio programos (scenarijaus) parengimas: 
2.1. Paslaugų teikėjas pagal patvirtintą renginio koncepciją arba Ministerijos pateiktą informaciją apie renginio tikslus, trukmę, formatą ir kitus reikalavimus parengia preliminarią renginio programą (scenarijų), apimančią renginio eigą, pranešėjus, preliminarius vedėjo tekstus, preliminarią meninę programą, techninius sprendimus ir kitus renginio elementus;
2.2. Preliminari renginio programa turi būti pateikta ne vėliau kaip per 5 darbo dienas nuo Renginio koncepcijos patvirtinimo arba per 5 darbo dienas nuo paslaugų užsakymo pateikimo dienos, jeigu koncepcijos kūrimo paslauga nebuvo užsakoma. Esant poreikiui, programa turi būti koreguojama pagal Ministerijos pateiktas pastabas;
2.3. Patvirtinus renginio vedėją, atlikėjus ar kitus programos dalyvius, renginio programa (scenarijus) tikslinama ir papildoma, įtraukiant konkrečius vedėjo tekstus, pasisakymų eigą, meninės programos elementų pristatymą ir kitą aktualią informaciją. Galutinę renginio programą (scenarijų) tvirtina Ministerija;

3. Renginio paruošiamųjų darbų koordinavimas:
3.1. Paslaugų teikėjas užtikrina renginio organizacinių veiksmų koordinavimą renginio pasirengimo ir vykdymo metu. Paslauga apima komunikacijos palaikymą su renginyje dalyvaujančiais asmenimis, jų atvykimo ir dalyvavimo koordinavimą, renginio dienos veiksmų plano įgyvendinimo priežiūrą, numatytų paslaugų teikimo sutikrinimą, organizacinių ir techninių klausimų sprendimą renginio metu bei kitus veiksmus, būtinus sklandžiai renginio eigai užtikrinti;
3.2. Už renginio koordinavimą atsakingas asmuo nuo užsakymo pateikimo iki renginio užbaigimo koordinuoja visas su renginiu susijusias veiklas, renginio vykdymo metu jis privalo dalyvauti renginyje ir užtikrinti operatyvų organizacinių bei techninių klausimų sprendimą;
3.3. Jeigu, atsižvelgiant į renginio pobūdį, apimtį ar sudėtingumą, vieno koordinatoriaus fizinio dalyvavimo renginyje nepakanka, Paslaugų teikėjas privalo užtikrinti pakankamą kiekį koordinatoriaus asistentų;
3.4. Paslaugų teikėjas privalo atlikti visus organizacinius ir koordinavimo veiksmus, kurie yra būtini tinkamam ir kokybiškam pagal konkretų užsakymą numatytų paslaugų įgyvendinimui ir kurių rinkoje pagrįstai tikimasi iš profesionalaus Paslaugų teikėjo, teikiančio renginių organizavimo paslaugas; 

4. Renginio vedėjo (moderatoriaus) paslaugos: 
4.1. Paslaugų teikėjas užtikrina profesionalaus renginio vedėjo (moderatoriaus), atitinkančio renginio pobūdį, tematiką ir tikslinę auditoriją, dalyvavimą; šiai paslaugai priskiriamas vedėjas, kurio dalyvavimas renginyje grindžiamas pirmiausia jo profesine kompetencija, patirtimi, renginio tematikos išmanymu, o ne visuomeniniu žinomumu;
4.2. vedėjas turi turėti renginių vedimo ir (ar) moderavimo patirties, gebėti profesionaliai bendrauti su renginio dalyviais ir auditorija, valdyti renginio eigą bei operatyviai reaguoti į renginio metu susidariusias situacijas;
4.3. vedėjo paslaugos teikiamos nuo 1 iki 2 valandų trukmės renginiuose;
4.4. vedėjo atrinkimu, dalyvavimo organizavimu ir pasirengimu renginiui rūpinasi Paslaugų teikėjas. Vedėjo kandidatūra turi būti iš anksto suderinta ir patvirtinta Ministerijos.

5. Visuomenėje plačiai atpažįstamo renginio vedėjo (moderatoriaus) paslaugos:
5.1. Paslaugų teikėjas užtikrina visuomenėje plačiai atpažįstamo renginio vedėjo (moderatoriaus) dalyvavimą renginyje; šiai paslaugai priskiriamas vedėjas, kuris, be profesinės renginių vedimo ir (ar) moderavimo patirties, yra plačiai atpažįstamas visuomenėje dėl savo veiklos televizijoje, žiniasklaidoje, kultūros, visuomeniniuose ar kituose viešuose projektuose, žinomumas gali būti vertinamas ir kitais objektyviai įvertinamais šalių suderintais viešo žinomumo požymiais;
5.2. atrenkant vedėją turi būti atsižvelgiama į jo visuomeninį atpažįstamumą, profesinę patirtį, kompetencijas, reputaciją, komunikacinius gebėjimus ir sąsajas su konkretaus renginio tematika. Vedėjo žinomumas renginiui turėtų suteikti papildomą komunikacinę ir (ar) reprezentacinę vertę;
5.3. vedėjo paslaugos teikiamos nuo 1 iki 2 valandų trukmės renginiuose;
5.4. vedėjo atrinkimu, dalyvavimo organizavimu ir pasirengimu renginiui rūpinasi Paslaugų teikėjas. Vedėjo kandidatūra turi būti iš anksto suderinta ir patvirtinta Ministerijos.

6. Meninės programos integracija renginyje:
6.1. Paslaugų teikėjas užtikrina 1 atlikėjo ar kolektyvo meninio pasirodymo organizavimą ir įgyvendinimą;
6.2. šiai paslaugai priskiriamas atlikėjas ar kolektyvas, kurio pasirinkimą pirmiausia lemia jo profesinė ir meninė kompetencija, pasirodymo tinkamumas konkrečiam renginiui, o ne visuomeninis žinomumas;
6.3. meninį pasirodymą gali sudaryti muzikinis, vokalinis, instrumentinis, meninio skaitymo, šokio ar kitas su renginio tikslu, tematika ir koncepcija suderintas atlikėjo ar kolektyvo pasirodymas;
6.4. meninio pasirodymo trukmė – nuo 5 iki 10 minučių;
6.5. atrenkant atlikėją ar kolektyvą turi būti atsižvelgta į profesionalumą, meninės veiklos patirtį, taip pat ar atlikėjo ar kolektyvo pasirodymas atitinka renginio pobūdį; atlikėjo ar kolektyvo kandidatūra turi būti iš anksto suderinta ir patvirtinta Ministerijos;
6.6. Paslaugų teikėjas organizuoja atlikėjo ar kolektyvo dalyvavimą, pasirengimą pasirodymui ir visus konkrečiam pasirodymui būtinus organizacinius bei techninius sprendimus, įskaitant techninių reikalavimų suderinimą, visą pasirodymui reikalingą garso įrangą ir įgarsinimą, garso patikrinimą (sound check) ir kitus pasirodymo kokybei užtikrinti būtinus veiksmus; 
6.7. į paslaugos kainą turi būti įskaičiuoti visi atlikėjo ar kolektyvo pasirodymui būtini organizaciniai ir techniniai sprendimai, įskaitant atlikėjo honorarą, visą pasirodymui reikalingą garso įrangą ir įgarsinimą, jeigu toks reikalingas.

7. Visuomenėje plačiai atpažįstamo atlikėjo programos integracija renginyje: 
7.1. Paslaugų teikėjas užtikrina visuomenėje arba konkrečiai tikslinei auditorijai žinomo ir atpažįstamo atlikėjo (ar kolektyvo) pasirodymo organizavimą ir įgyvendinimą;
7.2. žinomu atlikėju laikomas atlikėjas (ar kolektyvas), kurio kūrybinė veikla yra plačiai žinoma, reikšminga ir viešai atpažįstama dėl dalyvavimo televizijos ar radijo laidose, koncertuose, festivaliuose, muzikiniuose ar kituose visuomenėje plačiai žinomuose projektuose, žinomumas gali būti vertinamas kitais objektyviai įvertinamais šalių suderintais viešo žinomumo požymiais;
7.3. atlikėjo pasirodymo trukmė – nuo 5 iki 10 minučių;
7.4. atrenkant atlikėją ar kolektyvą turi būti atsižvelgiama į jo žinomumą, profesinę ir kūrybinę patirtį, reputaciją, pasirodymo pobūdį, sąsajas su renginio tematika ir auditorija bei renginio reprezentacinį pobūdį; atlikėjo ar kolektyvo kandidatūra turi būti iš anksto suderinta ir patvirtinta Ministerijos;
7.5. Paslaugų teikėjas organizuoja atlikėjo ar kolektyvo dalyvavimą, pasirengimą pasirodymui ir visus konkrečiam pasirodymui būtinus organizacinius bei techninius sprendimus, įskaitant techninių reikalavimų suderinimą, visą pasirodymui reikalingą garso įrangą įgarsinimą, garso patikrinimą (sound check) ir kitus pasirodymo kokybei užtikrinti būtinus veiksmus;
7.6. į paslaugos kainą turi būti įskaičiuoti visi atlikėjo ar kolektyvo pasirodymui būtini organizaciniai ir techniniai sprendimai, įskaitant atlikėjo honorarą, visą pasirodymui reikalingą garso įrangą ir įgarsinimą, jeigu toks reikalingas. 

8. Renginio įgarsinimo paslaugos: 
8.1. Paslaugų teikėjas užtikrina renginiui reikalingą įgarsinimo įrangą, jos transportavimą, montavimą, techninį aptarnavimą renginio metu ir demontavimą;
8.2. į paslaugą įeina:
8.2.1. ne mažiau kaip 4 renginio pobūdžiui reikalingi mikrofonai;
8.2.2. garso valdymo pultas;
8.2.3. 1 nešiojamajam kompiuteriui prijungti skirtas garso įvadas;
8.2.4. renginio erdvei ir dalyvių skaičiui pakankama garso atkūrimo įranga;
8.2.5. 1 garso operatoriaus darbas renginio metu;
8.3. Paslaugų teikėjas privalo atlikti įrangos veikimo patikrą, garso sistemos testavimą ir, esant poreikiui, garso patikrinimą (sound check) su renginio vedėju ir pranešėjais;
8.4. ši paslauga gali būti užsakoma tik tais atvejais, kai renginio įgarsinimas (t.y. renginio įgarsinimas ir atlikėjų įgarsinimas integruotai) nėra įsigyjamas iš Paslaugų teikėjo pagal Techninės specifikacijos 9 punktą.

9. Renginio su gyvai pasirodančiais atlikėjais įgarsinimo paslaugos:
9.1. Paslaugų teikėjas užtikrina renginio, kuriame dalyvauja gyvai muziką ar kitą meninę programą atliekantys atlikėjai ar kolektyvai, įgarsinimą, įskaitant renginiui ir atlikėjų pasirodymui reikalingos garso įrangos tiekimą, transportavimą, montavimą, techninį aptarnavimą renginio metu ir demontavimą;
9.2. Į paslaugą įeina:
9.2.1. renginio erdvei, dalyvių skaičiui ir atlikėjų pasirodymo pobūdžiui tinkama garso sistema;
9.2.2. garso valdymo pultas, užtikrinantis vienalaikį renginio ir atlikėjų garso šaltinių valdymą;
9.2.3. ne mažiau kaip 4 mikrofonai renginio vedėjui, pranešėjams ir kitiems renginio dalyviams;
9.2.4. atlikėjų pasirodymui reikalingi mikrofonai, mikrofonų stovai, garso įvadai ir kita garso įranga pagal konkretaus atlikėjo ar kolektyvo poreikį;
9.2.5. atlikėjų pasirodymui reikalinga monitorinė garso sistema, jeigu tokia reikalinga;
9.2.6. galimybė prijungti nešiojamąjį kompiuterį ir kitus garso šaltinius;
9.2.7. ne mažiau kaip 1 garso operatoriaus darbas renginio metu, o atsižvelgiant į atlikėjų skaičių, programos pobūdį ir techninius reikalavimus – papildomų garso technikų ir (ar) operatorių darbas;
9.2.8. atlikėjo ar kolektyvo techninių reikalavimų, jeigu tokie pateikiami, įvertinimas ir įgyvendinimas tiek, kiek jis susijęs su garso įrangos ir garso aptarnavimo poreikiu;
9.3. Paslaugų teikėjas, gavęs informaciją apie renginyje dalyvausiančius atlikėjus ar kolektyvus, iš anksto įvertina jų techninius reikalavimus ir suderina reikalingą garso įrangą bei techninius sprendimus su Ministerija;
9.4. Paslaugų teikėjas privalo užtikrinti, kad įranga būtų sumontuota ir parengta naudoti per tokį terminą, kuris leistų tinkamai atlikti atlikėjo ar kolektyvo garso patikrinimą (sound check) pagal jų techninius reikalavimus;
9.5. Paslaugų teikėjas privalo užtikrinti atlikėjo ar kolektyvo garso patikrinimą (sound check) iki pasirodymo pradžios, taip pat visos renginio garso sistemos patikrą ir parengimą renginio vedėjo, pranešėjų bei kitų renginio dalyvių poreikiams;
9.6. į paslaugos kainą turi būti įskaičiuoti visi renginio ir gyvai pasirodančių atlikėjų įgarsinimui būtini organizaciniai, techniniai ir žmogiškieji ištekliai, įskaitant atlikėjų pasirodymui reikalingą garso įrangą, jos montavimą, techninį aptarnavimą, garso patikrinimą (sound check) ir garso operatoriaus darbą;
9.7. ši paslauga gali būti užsakoma tik tais atvejais, kai meninės programos integracija (Techninės specifikacijos 6 punktas) ir (arba) atlikėjo programos integracija (Techninės specifikacijos 7 punktas) iš Paslaugų teikėjo nėra įsigyjama.

10. Renginio apšvietimo paslaugos: 
10.1. Paslaugų teikėjas užtikrina renginio erdvei, renginio pobūdžiui ir koncepcijai tinkamą apšvietimą viso renginio metu, naudodamas savo apšvietimo įrangą;
10.2. apšvietimo sprendimai turi būti pritaikyti renginio tikslui, pobūdžiui, erdvei ir scenos, pranešėjų bei apdovanojamųjų zonų poreikiams;
10.3. į paslaugą įeina:
10.3.1. ne mažiau kaip 16 LED BAR tipo šviestuvai atmosferiniam erdvės apšvietimui;
10.3.2. ne mažiau kaip 4 prožektorius scenos, pranešėjų ar apdovanojamųjų zonos apšvietimui; 
10.3.3. apšvietimo įrangos transportavimas, montavimas, laidų komutacija ir saugus jų įrengimas, techninis aptarnavimas renginio metu; 
10.3.4. įrangos demontavimas pasibaigus renginiui;
10.4. prieš renginio pradžią Paslaugų teikėjas privalo atlikti apšvietimo įrangos veikimo patikrą ir užtikrinti, kad visi apšvietimo sprendimai veiktų pagal suderintą renginio programą.

11. Renginio vizualinis apipavidalinimas ir scenografija: 
11.1. Paslaugų teikėjas, atsižvelgdamas į Ministerijos pateiktą renginio vizualinį stilių, dizaino elementus ar kitą susijusią informaciją, parengia ir įgyvendina renginio vizualinio apipavidalinimo bei scenografijos sprendimus; 
11.2. paslauga gali apimti: 
11.2.1. renginio erdvės ir scenos zonos apipavidalinimą;
11.2.2. kilimo ar kitų dekoratyvinių elementų parinkimą ir įrengimą;
11.2.3. gėlių kompozicijų ar kitų reprezentacinių puošybos elementų parengimą;
11.2.4. informacinių stendų ar kitų vizualinės informacijos priemonių gamybą, nuomą ar įrengimą;
11.2.5. vizualinio turinio pritaikymą renginio erdvėje naudojamam ekranui ar kitoms pasirinktoms vaizdo demonstravimo priemonėms;
11.2.6. kitus nedidelės apimties vizualinius sprendimus. 
11.3. konkretūs vizualinio apipavidalinimo ir scenografijos sprendimai derinami su Ministerija.

12. Renginyje naudojama scena:
12.1. Paslaugų teikėjas užtikrina renginiui skirtos scenos arba pakylos pristatymą, surinkimą, įrengimą, išardymą ir išvežimą; 
12.2. į paslaugą įeina:
12.2.1. ne mažesnės nei 12 kv. m ploto scenos ar pakylos įrengimas;
12.2.2. scenos ar pakylos uždengimas kilimu ar kita scenine danga;
12.2.3. laiptelių įrengimas bei saugus naudojimas renginio metu;
12.3. konkretūs scenos sprendimai derinami su Ministerija.

13. Renginyje naudojamas ekranas: 
13.1. Paslaugų teikėjas užtikrina renginiui skirto ekrano nuomą, pristatymą, sumontavimą, techninį aptarnavimą renginio metu, demontavimą ir išvežimą;
13.2. į paslaugą įeina:
13.1. ne mažesnio kaip 85 colių įstrižainės profesionalaus ekrano arba lygiaverčio vaizdo demonstravimo sprendimas. Ekranas turi būti tinkamas vaizdo medžiagai, prezentacijoms ir kitam vaizdiniam turiniui demonstruoti renginiuose, kuriuose dalyvauja iki 150 asmenų;  
13.2. visa ekrano veikimui reikalinga įranga;
13.3. turinio atvaizdavimo valdymas renginio metu;
13.4. 1 techninio specialisto darbas renginio metu;
13.5. konkretūs ekrano sprendimai derinami su Ministerija.

14. Renginio tiesioginė transliacija interneto naujienų portale: 
14.1. Paslaugų teikėjas užtikrina ir koordinuoja iki 2 valandų trukmės tiesioginę renginio transliaciją viename iš didžiausių Lietuvos interneto naujienų portalų, kurio vidutinis mėnesio realių vartotojų skaičius pagal „Gemius Audience“ auditorijos matavimo duomenis yra ne mažesnis kaip 1 000 000 realių vartotojų per mėnesį. Konkretus naujienų portalas turi būti atrenkamas atsižvelgiant į kiekybinius rodiklius (naujausius užsakymo metu) ir suderintas su Ministerija ne vėliau kaip likus 10 darbo dienų iki Renginio;
14.2. į paslaugą įeina:
14.2.1. ne mažiau kaip 2 profesionalios vaizdo kameros, pritaikytos tiesioginių transliacijų vykdymui ir užtikrinančios ne žemesnės kaip „Full HD“ (1920 × 1080) vaizdo kokybės transliaciją;
14.2.2. vaizdo ir garso signalų perdavimo įranga;
14.2.3. transliacijos valdymas;
14.2.4. 1 techninio specialisto darbas renginio metu;
14.3. Paslaugų teikėjas rūpinasi visais su transliacija susijusiais organizaciniais ir techniniais sprendimais, suderina transliacijos sąlygas su pasirinkta platforma bei užtikrina sklandų tiesioginės transliacijos veikimą renginio metu; 
14.4. Paslaugų teikėjas užtikrina transliacijos įrangos veikimo patikrą ir pasirengimą transliacijai iki renginio pradžios.

                                                 ____________________________________

